stanford-oval/wikipedia huggingface dataset:
Banca d’Italia

| Banca d’Italia   |
| --- | --- |
Perustettu:  1893
Toimitusjohtaja:  pääjohtaja: Ignazio Visco
Kotipaikka:  Via Nazionale 91, P.O. Box 2484, Rooma 00187, Italia
Toimiala:  Italian keskuspankki
Henkilöstö:  noin 6 800 
Omistaja:  Italian valtio
Kotisivu:  www.bancaditalia.it
Infobox OKVirheellinen NIMI-arvo: 
Italian keskuspankin, Banca d’Italian päärakennus Roomassa.
Banca d’Italia (kirjaimellisesti: Italian pankki) on Italian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ). Pankki sai alkunsa vuonna 1893.
Pääkonttori sijaitsee Roomassa. Pankin pääjohtaja on Ignazio Visco. Keskuspankissa työskentelee noin 6 800 ihmistä.
Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.
Aiheesta muualla

Kuvia tai muita tiedostoja aiheesta Banca d’Italia Wikimedia Commonsissa
Pankin kotisivu (englanniksi) (bancaditalia.it)
Blaženka Divjak

Blaženka Divjak
Blaženka Divjak (s. 1967) on kroatialainen matemaatikko joka oli Kroatian hallituksen tiede- ja koulutusministerinä 2017–2020. Divjak on työskennellyt Zagrebin yliopistossa luonnontieteiden professorina.
Aiheesta muualla

Kuvia tai muita tiedostoja aiheesta Blaženka Divjak Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Blaženka Divjak
Käännös suomeksi
Voistion kartano

Voistion kartano on entinen ratsutila eli rustholli Hollolassa. Hämeen viljelyseudulla sijaitsevan kartanon maisemaa hallitsevat tasankomaiset viljelmät. Ensimmäinen kirjallinen maininta Voistion kylästä on 1390-luvulta.
Kartanon kantatila oli nimeltään Köykkä ja siihen yhdistettiin 1550-luvulla toinen tila. Näistä muodostettiin rälssitila, joka sai 1592 verovapauden. Myöhemmin Voistion tilasta tuli ratsutila. Tilanomistajat olivat upseereita aina 1800-luvun loppupuoliskolle asti. He kuuluivat muun muassa Antenflycht, Löfving, Toll, Uggla, Sederholm, Palmfelt ja Finne sukuihin. Omistajana on ollut myös Suomen Hypoteekkiyhdistys ja vuodesta 1924 tila oli T. Heikkisen omistuksessa. Tilan omisti 1960-luvulla Lauri Heikkinen. Tilan kokonaispinta-ala oli 1930-luvulla 910 hehtaaria, josta 287 hehtaaria oli viljelymaata. Pinta-ala kuitenkin väheni niin, että 1960-luvulla kokonaispinta-ala oli enää 530 hehtaaria ja siitä 136 hehtaaria viljeltyä.
Kartanon puisto on istutettu 1800-luvun alkupuolella ja uudempaa kartanoarkkitehtuuria edustava päärakennus on vuodelta 1940. Kaksikerroksisen, funktionalismia joidenkin tyylipiirteiden esikuvana käyttäneen päärakennuksen on suunnitellut arkkitehti Einari Teräsvirta. Kivisen rakennuksen ulkoseinät on rapattu valkoiseksi. Pihapiirissä sijaitsee myös tiilinen talli, jonka on suunnitellut arkkitehti Väinö Vähäkallio, väentupa ja navetta. Tallirakennus on vuodelta 1922 ja navetta vuodelta 1889. Tilalla on toiminut myös jalostussikala.
Villa Romana del Casale

| Villa Romana del Casale |
| --- | --- |
 "Bikinitytöt" - mosaiikki urheilevista naisista.
Tyyppi:  kulttuurikohde
Kriteerit:  I, III, III
Tunnusnumero:  832
Valintahistoria
Valintavuosi:  1997
 Piazza Armerina
Villa Romana del Casale on antiikin Rooman aikainen huvila Sisiliassa Ennan maakunnassa Piazza Armerinan kunnassa. Huvila tunnetaan hienoista ja hyvin säilyneistä mosaiikeistaan. Se on Unescon maailmanperintökohde.
Huvila on rakennettu 300-luvulla vanhemman asutuksen jäänteistä. Sen paikalla asuttiin 1100-luvun maanvyöryyn asti. Sen jälkeen alue oli maanviljelyskäytössä, ja mosaiikit kaivettiin esille 1950-luvulla.
Aiheesta muualla

Kuvia tai muita tiedostoja aiheesta Villa Romana del Casale Wikimedia Commonsissa
Englanninkielinen kotisivu
Unescon maailmanperintökohteet Italiassa
Agrigento
Alberobellon trullitalot
Alppien paalutalot (yhteinen viiden muun maan kanssa)
Amalfin rannikko
Aquileia
Assisin fransiskaanikohteet
Berninan rautatie (yhteinen Sveitsin kanssa)
Casertan palatsi, Vanvitellin akvedukti, San Leucion rakennusryhmä
Castel del Monte
Cerveteri, Tarquinia
Cilento ja Vallo di Diano, Paestum, Velia, Certosa di Padula
Crespi d’Adda
Dolomiitit
Etna
Ferrara
Firenze
Genova: Le Strade Nuove ja Palazzi dei Rolli
Ivrea
Langobardien hallintokeskukset Italiassa
Liparisaaret
Mantova ja Sabbioneta
Medicien villat ja puutarhat
Modenan katedraali, Torre Civica ja Piazza Grande
Monte San Giorgio (yhteinen Sveitsin kanssa)
Napoli
Padovan kasvitieteellinen puutarha
Piazza dei Miracoli
Piemonten ja Lombardian pyhät vuoret
Piemonten viinimaisema: Langhe-Roero ja Monferrato
Pienza
Pompeji, Herculaneum, Torre Annunziata
Portovenere, Cinque Terre ja saaret Palmaria, Tino ja Tinetto
Ravennan varhaiskristilliset rakennukset
Rooma
San Gimignano
Santa Maria delle Grazie
Sassi di Matera
Savoijin kuninkaallisen suvun asuinrakennukset
Siena
Su Nuraxi di Barumini
Syrakusa ja Pantalican kivinen nekropolis
Urbino
Val Camonica
Val di Noto
Val d’Orcia
Venetsia
Verona
Vicenza ja Veneton palladiolaiset villat
Villa Adriana
Villa d'Este
Villa Romana del Casale
Baumgarten

Baumgarten on saksalainen sukunimi muun muassa seuraavilla henkilöillä:
Adolf Baumgarten (1915–1942), saksalainen nyrkkeilijä
Alexander Gottlieb Baumgarten (1714–1762), saksalainen filosofi
Hermann Baumgarten (1825–1893), saksalainen historioitsija
Michael Baumgarten (1812–1889), saksalainen teologi
Bleach: Heat the Soul

Bleach: Heat the Soul on vain Japanissa ilmestynyt, menestyneeseen anime- ja mangasarjaan perustuva 3d-tappelupelisarja joka on ilmestynyt vain PsP:lle.
Pelisarjan pelejä

Bleach: Heat the soul
Bleach: Heat the soul 2
Bleach: Heat the soul 3
Bleach: Heat the soul 4
Bleach: Heat the soul 5
Bleach: heat the Soul 6
Bleach: Heat the Soul 7
Vjatšeslav Ivanenko

| Mitalit> Maa:   Neuvostoliitto.Miesten yleisurheilu. Olympialaiset  | Mitalit> Maa:   Neuvostoliitto.Miesten yleisurheilu. Olympialaiset  | Mitalit> Maa:   Neuvostoliitto.Miesten yleisurheilu. Olympialaiset  | Maa:   Neuvostoliitto> Miesten yleisurheilu. |
| --- | --- | --- | --- |
|  Kultaa | Soul 1988 | 50km kävely |  |
| MM-kilpailut  | MM-kilpailut  | MM-kilpailut  |  |
|  Pronssia | Rooma 1987 | 50km kävely |  |
| EM-kilpailut  | EM-kilpailut  | EM-kilpailut  |  |
|  Pronssia | Stuttgart 1986 | 50km kävely |  |
Vjatšeslav Ivanovitš Ivanenko (ven. Вячеслав Иванович Иваненко, s. 3. maaliskuuta 1961 Kemerovo, Neuvostoliitto) on Neuvostoliittoa edustanut, vuonna 1988 olympiakultaa voittanut venäläinen kilpakävelijä, jonka matkana oli 50 kilometriä.
Ivanenko on olympiavoittaja vuoden 1988 Soulin olympiakilpailuista. Lisäksi hän saavutti pronssia MM-kilpailuissa Roomassa 1987 ja EM-pronssia vuonna 1986 Stuttgartissa.
Ennätykset

50 kilometrin kävely: 3:38:29 (1988)
Uudenkaupungin tanskalainen lennätin

Lennättimen muistolaatta korttelissa, jossa sen toimitalo aikoinaan sijaitsi. Raimo Aarras, 1963.
Uudenkaupungin tanskalainen lennätin oli vuosina 1869–1954 käytössä ollut sähköinen lennätinyhteys Suomen ja Ruotsin välillä. Sitä aiemmin Uudessakaupungissa oli toiminut optinen lennätin Krimin sodan aikana. Lennätinlinja yhdisti Euroopan lennätinverkoston Venäjään ja oli samalla Suomen ensimmäinen merikaapeliyhteys ulkomaille. Lennätinlinjaa ylläpiti tanskalainen yhtiö Det Store Nordiske Telegraf-Selskab.
Rakentaminen

Merikaapelin vetämistä Ruotsiin suunniteltiin ensimmäisen kerran vuonna 1859, mutta hanke jäi tuolloin kustannussyistä toteuttamatta. Kymmenen vuotta myöhemmin olosuhteet alkoivat kuitenkin olla jo suotuisammat, ja Venäjän hallitus päättikin myöntää 30 vuoden toimiluvan Det Store Nordiske Telegraf-Selskab -yhtiölle.
Tarvittava merikaapeli valmistettiin Lontoossa, ja se vedettiin Ruotsin Grisslehamnista Ahvenanmaan ohi Sundholman kartanoon Uudenkaupungin eteläpuolella. Tämä 140 kilometrin pituinen osuus saatiin valmiiksi kolmessa vuorokaudessa, ja kaapeli otettiin käyttöön 1. marraskuuta 1869. Sundholmassa olevasta kaapelihuoneesta lennätinyhteys kulki eteenpäin Uudenkaupungin keskustaan.
Tanskalaiset Uudessakaupungissa

Lennätinkaapelin käyttöönottoa juhlistettiin kaikkialla Suomessa. Ahvenanmaa ei aluksi päässyt osalliseksi merikaapelista, mutta kysynnän kasvaessa laskettiin toinen kaapeli Grisslehamnin, Getan ja Uudenkaupungin välille vuonna 1877. Lisäksi vuonna 1883 asennettiin vielä kolmas kaapeli.
Uudenkaupungin lennätintoimistolla oli kaksi eri osastoa: merikaapelista vastannut tanskalainen osasto, jolla oli 25 virkailijaa, ja mantereen puolen yhteyksistä vastannut suomalainen osasto, jolla oli 30 virkailijaa. Kaupungista oli vanhastaan hyvät kauppayhteydet Tanskaan, ja siellä vaikutti merkittävä tanskalainen siirtokunta. Tähän kuului lennätinvirkailijoiden lisäksi muun muassa urunrakentajia, ja nämä olivat keskeisesti mukana kaupungin seurapiirielämässä.
Toiminnan hiipuminen

Suomen itsenäistyttyä lennättimen toiminnassa tapahtui suuria muutoksia. Uudenkaupungin lennätinaseman merkitys väheni huomattavasti, sillä aiempi yhteys Venäjälle jäi lähes kokonaan pois käytöstä. Suomalainen ja tanskalainen lennätin toimivat edelleen rinnakkain, mutta ne olivat nyt kaksi erillistä laitosta. Näiden yhteisenä toimitalona oli Alisenkadun ja Rauhankadun risteyksessä sijaitseva postitalo.
Radiotekniikan kehityksen vuoksi tanskalaisen lennättimen merkitys väheni muutoinkin 1900-luvun puolella. Vuodesta 1905 lähtien henkilökuntaa oli kerrallaan enää viidestä seitsemään henkilöä. 1950-luvulla tanskalaisen yhtiön lennätinliikenne siirtyi käyttämään Turun ja Tukholman välistä puhelinkaapelia, ja lopulta 3. huhtikuuta 1954 yhtiön toiminta päättyi kokonaan Uudessakaupungissa. Korttelissa on nykyään vuonna 1975 valmistunut liike- ja toimistorakennus, ja tämän seinällä on lennättimestä kertova muistolaatta.
Wacław Tomasz Depo

Wacław Tomasz Depo
Wacław Tomasz Depo (s. 27. syyskuuta 1953 Szydłowiec) on puolalainen roomalaiskatolinen arkkipiispa. Hänet vihki papiksi Sandomierzin hiippakuntaan Piotr Golebiowski 3. kesäkuuta 1978, ja hänet inkardinoitiin Radomin hiippakuntaan 25. maaliskuuta 1992.
Depo sai 5. elokuuta 2006 nimityksen Zamość-Lubaczówin hiippakunnan johtoon. Piispaksi vihkiminen seurasi 9. syyskuuta. Pääkonsekraattorina toimi Józef Michalik, jota avustivat Zygmunt Zimowski ja Jan Śrutwa. 29. joulukuuta 2011 Depo nimitettiin Częstochowan arkkipiispaksi, jonka virkaan hänet asetettiin 2. helmikuuta 2012.
Baume-les-Messieurs

Baume-les-Messieursin kylä
Baume-les-Messieurs on kunta Juran departementissa Franche-Comtén hallintoalueella Ranskassa. Kunnassa oli 194 asukasta vuoden 1999 väestönlaskennassa. Baume-les-Messieursin pinta-ala on 13 neliökilometriä.
Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
UEFA-cupin kauden 2008–2009 lohkovaihe

UEFA Cupin kauden 2008–2009 lohkovaiheen arvonta suoritettiin 7. lokakuuta 2008. Ottelut alkoivat 23. lokakuuta ja loppuivat 18. joulukuuta 2008.
Lohkot

Joukkueet jaetaan kahdeksaan viiden joukkueen lohkoon, joissa lohkojen joukkueet pelaavat toisiaan vastaan vain kerran. Jokaisen lohkon kolme parasta pääsevät pudotuspelien neljännesvälieriin. Lohkon neljänneksi ja viidenneksi sijoittuvat putoavat pois.
Jos lohkoissa päädytään tasapisteisiin, lohkosijoitukset ratkaistaan seuraavasti:
joukkueiden kaikkien otteluiden maaliero
joukkueiden kaikkien otteluiden tehdyt maalit
joukkueiden kaikkien vierasotteluiden tehdyt maalit
joukkueiden voitot
joukkueiden vierasvoitot
UEFA:n oma rankinglista
Pelien alkamisajat on Suomenajassa GMT+2
Lohkot > Lohko A

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Manchester City FC | 7 | 4 | 2 | 1 | 1 | 6 | 5 | +1 |
|  FC Twente | 6 | 4 | 2 | 0 | 2 | 5 | 8 | -3 |
|  Paris Saint-Germain | 5 | 4 | 1 | 2 | 1 | 7 | 5 | +2 |
|  Racing Santander | 5 | 4 | 1 | 2 | 1 | 6 | 5 | +1 |
|  FC Schalke 04 | 4 | 4 | 1 | 1 | 2 | 5 | 6 | -1 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko B

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  FK Metalist Harkova | 10 | 4 | 3 | 1 | 0 | 3 | 0 | +3 |
|  Galatasaray SK | 9 | 4 | 3 | 0 | 1 | 4 | 1 | +3 |
|  Olympiakos | 6 | 4 | 2 | 0 | 2 | 9 | 3 | +6 |
|  Hertha BSC | 2 | 4 | 0 | 2 | 2 | 1 | 6 | -5 |
|  SL Benfica | 1 | 4 | 0 | 1 | 3 | 2 | 9 | -7 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko C

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Standard Liège | 9 | 4 | 3 | 0 | 1 | 5 | 3 | +2 |
|  VfB Stuttgart | 7 | 4 | 2 | 1 | 1 | 6 | 3 | +3 |
|  UC Sampdoria | 7 | 4 | 2 | 1 | 1 | 4 | 5 | -1 |
|  Sevilla FC | 6 | 4 | 2 | 0 | 2 | 5 | 2 | +3 |
|  FK Partizan | 0 | 4 | 0 | 0 | 4 | 1 | 8 | -7 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko D

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Udinese Calcio | 9 | 4 | 3 | 0 | 1 | 6 | 4 | +2 |
|  Tottenham Hotspur FC | 7 | 4 | 2 | 1 | 1 | 7 | 4 | +3 |
|  NEC Nijmegen | 6 | 4 | 2 | 0 | 2 | 6 | 5 | +1 |
|  FK Spartak Moskova | 4 | 4 | 1 | 1 | 2 | 5 | 6 | -1 |
|  NK Dinamo Zagreb | 3 | 4 | 1 | 0 | 3 | 4 | 9 | -5 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko E

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  VfL Wolfsburg | 10 | 4 | 3 | 1 | 0 | 13 | 7 | +6 |
|  AC Milan | 8 | 4 | 2 | 2 | 0 | 8 | 5 | +3 |
|  Sporting Clube de Braga | 6 | 4 | 2 | 0 | 2 | 7 | 5 | +2 |
|  Portsmouth FC | 4 | 4 | 1 | 1 | 2 | 7 | 8 | -1 |
|  SC Heerenveen | 0 | 4 | 0 | 0 | 4 | 3 | 13 | -10 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko F

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  Hamburger SV | 9 | 4 | 3 | 0 | 1 | 7 | 3 | +4 |
|  AFC Ajax | 7 | 4 | 2 | 1 | 1 | 5 | 4 | +1 |
|  Aston Villa FC | 6 | 4 | 2 | 0 | 2 | 5 | 6 | -1 |
|  MŠK Žilina | 4 | 4 | 1 | 1 | 2 | 3 | 4 | -1 |
|  SK Slavia Praha | 2 | 4 | 0 | 2 | 2 | 2 | 5 | -3 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko G

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  AS Saint-Étienne | 8 | 4 | 2 | 2 | 0 | 9 | 4 | +5 |
|  Valencia CF | 6 | 4 | 1 | 3 | 0 | 8 | 4 | +4 |
|  FC Kööpenhamina | 5 | 4 | 1 | 2 | 1 | 4 | 5 | -1 |
|  Club Brugge KV | 3 | 4 | 0 | 3 | 1 | 2 | 3 | -1 |
|  Rosenborg BK | 2 | 4 | 0 | 2 | 2 | 1 | 8 | -7 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
Lohkot > Lohko H

| Joukkue | Pisteet | O | V | T | H | TM | PM | ME |
| --- | --- | --- | --- | --- | --- | --- | --- | --- |
|  PFK TsSKA Moskova | 12 | 4 | 4 | 0 | 0 | 12 | 5 | +7 |
|  Deportivo La Coruña | 7 | 4 | 2 | 1 | 1 | 5 | 4 | +1 |
|  KKS Lech Poznań | 5 | 4 | 1 | 2 | 1 | 5 | 5 | 0 |
|  AS Nancy | 4 | 4 | 1 | 1 | 2 | 8 | 7 | +1 |
|  Feyenoord Rotterdam | 0 | 4 | 0 | 0 | 4 | 1 | 10 | -9 |
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero
B-ryhmä

B-ryhmän Ford RS200
B-ryhmä oli rallin maailmanmestaruussarjassa 1980-luvulla kilpaillut ralliautoluokka. Luokka on lakkautettu ralliautoilusta. Varsinaisten ralliautojen lisäksi tuli valmistaa vuoden aikana vähintään 200 sarjatuotantoautoa homologaatiota varten, ja evoluutioversioon 20 eli 10 % 200:sta.
B-ryhmän autoista kehittyi lopulta liian nopeita, mikä johti vakaviin onnettomuuksiin ja luokan kieltämiseen rallissa vuonna 1986. Tähän vaikutti erityisesti suomalaisen rallikuljettajan Henri Toivosen ja hänen kartanlukijansa Sergio Creston kuolemaan johtanut onnettomuus Korsikan rallissa vuonna 1986. Muita kuolemaan johtaneita onnettomuuksia B-ryhmän kilpa-autoilla olivat Attilio Bettegan ulosajo Korsikan rallissa vuonna 1985, Joaquim Santosin ulosajo Portugalin rallissa vuonna 1986 ja sveitsiläisen Marc Surerin ulosajo 1986 ADAC Hessen Rallyessa, mikä johti hänen kartanlukijansa, sveitsiläisen Michel Wyderin (s. 1950) kuolemaan. Surerin ohjaama Ford RS 200 suistui tieltä ja osui puuhun, jonka jälkeen auto syttyi tuleen.
B-ryhmän autot kiellettiin liian nopeina turvalliseen kilpailemiseen. Väitteiden mukaan kuljettajat valittivat kiihtyvyyden aiheuttamasta tunnelinäöstä.
Tekniikka ja suorituskyky

B-ryhmän autot olivat pääasiassa nelivetoisia ja varustettu turboahtimella ja/tai mekaanisella ahtimella. Autot olivat myös kevyitä, koska korit valmistettiin keveistä kuiduista (kevlaria putkirunkoisen avaruusrakenteen ympärillä). Alhainen paino ja moottorin tehokkuus mahdollistivat B-ryhmän autoille hyvän suorituskyvyn. Säännöt olivat monelta osin hyvin väljät, mikä mahdollisti suuret tehot ja kevyet autot.
Toisin kuin aiemmissa ryhmittelyissä homologaatioon tarvittiin vain 200 kappaletta kun N- ja A-ryhmän autoja piti valmistaa huomattavasti suurempia eriä. Lisäksi oli mahdollista valmistaa 20 kappaleen evoluutiomallin erä, joissa auton rakennetta moottoritilavuutta ja aerodynamiikkaa voitiin muuttaa. 200 kappaleen määrä oli kompromissi autovalmistajien toiveista ja 20 kappaleen määrä mahdollisti toiminnan kilpatallien puitteissa. Valmistajat eivät kilpailleet 200 kappaleen tieversion autoilla, vaan evoluutiomalleilla, jotka vastasivat enemmän prototyyppejä.
Autojen oli sovittava tiettyihin moottoritilavuuden, painon ja rengasleveyden asettamiin rajoihin. Moottoritilavuus sallittiin yhdestä litrasta viiteen litraan, mutta ralliin sopivat koot olivat kahdesta neljään litraa. Yli kahden litran tilavuudella auton minimipaino oli 820 kilogrammaa ja neljän litran tilavuudella minimipaino oli 1 100 kg. Ahdettuihin moottoreihin sovellettiin 1,4 kerrointa, jolloin enintään 2,5 litran luokaan pystyi osallistumaan 1 785 cc moottorilla ja 890 kg minimipainolla.
Nelivedon lisääminen autoihin mahdollisti huomattavasti suurempien tehojen hyödyntämisen irtonaisella pinnalla. Jousitus ja voimansiirto olivat vielä karkeita myöhemmällä mittapuulla arvioituna, mutta askeleita kohti kaksoiskytkinvaihteistoja esiintyi kehitysvaiheessa.
Autojen polttoaineessa käytettiin tolueenia lisäämään puristuskestävyyttä, joka soveltui käyttöön ahtamisen ja ruiskutustekniikan kanssa. Toisin kuin moderneissa sarjoissa autoissa ei käytetty painolastia tasaamaan eroja vaan valmistajat panostivat paljon autojen keventämiseen.
Tekniikan Maailman vuonna 1985 tekemässä mittauksessa Peugeot 205 Turbo 16 kiihtyi nollasta sadan kilometrin tuntivauhtiin alle kolmessa sekunnissa raskailla sorarenkailla. Vuonna 1986 autojen moottoreissa oli yli 500 hevosvoimaa, mahdollisesti enemmän.
B-ryhmän ongelman sanotaan olleen painoluokat, jotka eivät sopineet turvallisen auton tekemiseen, mutta myös muita tekijöitä vaikutti ryhmän kieltämiseen.
Aikakauden ilmiönä

B-ryhmä osui aikaan, jolloin moottoriurheiluun panostettiin ennen näkemättömän paljon ja valmistajat havaitsivat sen vaikutuksen markkinointikeinona. Britanniassa tapahtumia seurasi miljoonia katsojia sekä televiossa että reitin varrella, joka teki siitä Britannian suosituinta urheilua. Rallimenestys pelasti Peugeotin yhtiönä, Lancian profiili nousi tunnetummaksi ja japanilaisten valmistajien autot tulivat tunnetuksi Euroopassa esimerkiksi Safari-rallin menestyksen myötä.
Aikakaudella hyväksyttävien riskien taso oli korkeampi, mutta modernit autot ovat useimmissa olosuhteissa nopeampia kuin B-ryhmän autot olivat.
Autot

Seuraavat autot kuuluivat B-ryhmään:
Autot > takavetoiset

Lada VFTS
Lancia Rally 037
Mazda RX-7 Gp B
Nissan 240RS ET
Opel Ascona 400
Opel Manta 400
Porsche 911 SC RS
Renault 5 Turbo
Renault Maxi 5 Turbo
Skoda 130LR
Toyota Celica TCT (RA63)
Autot > nelivetoiset

Audi Quattro A2
Audi Sport Quattro
Audi Sport Quattro S1
Citroën BX 4TC
Ford RS200
Lancia Delta S4
MG Metro 6R4
Peugeot 205 Turbo 16
Peugeot 205 Turbo 16 Evo2
Porsche 959
Aiheesta muualla

YouTube – B-ryhmän autoja tositoimissa
YouTube – Henri Toivosen viimeinen haastattelu
Top Gear: The corner that killed Group B (englanniksi)
Ralliautoluokat ja ryhmät
A-ryhmä
B-ryhmä
F-ryhmä
Kit Car
F2
N-ryhmä
R-ryhmä
R5
R4
R3
R2
R1
R-GT
Rallipyramidi
Rally1
Rally2
Rally3
Rally4
Rally5
ryhmä 1
ryhmä 2
ryhmä 4
S-ryhmä
Super 1600
Super 2000
World Rally Car
Peugeot 205 Turbo 16
Renault Maxi 5 Turbo
Lancia Delta S4
MG Metro 6R4
Audi Sport Quattro
Porsche 911 SC RS
Bahrainin Grand Prix 2017

|  Bahrainin Grand Prix 2017  |
| --- | --- |
 3. osakilpailu 20 osakilpailusta kaudella 2017. 

Päivämäärä:  16. huhtikuuta 2017
Rata:  Bahrain International Circuit
Sijainti:  Sakhir, Bahrain
Ratatyyppi:  Moottorirata
Radan pituus:  5,412 km
Kilpailun pituus:  57 kierrosta, 308,238 km
Sää:   Selkeä
Paalupaikka
Kuljettaja:   Valtteri Bottas   (Mercedes)
Paaluaika:  1.28,769
Palkintokoroke
Voittaja:   Sebastian Vettel   (Ferrari)
Toinen:   Lewis Hamilton   (Mercedes)
Kolmas:   Valtteri Bottas   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.32,798 (kierroksella 46)
Bahrainin Grand Prix 2017 (virallisesti 2017 Formula 1 Gulf Air Bahrain Grand Prix) oli Formula 1 -sarjan kolmas osakilpailu kaudella 2017. Se ajettiin 16. huhtikuuta 2017 Bahrain International Circuitilla Sakhirissa Bahrainissa.
Aika-ajoissa Valtteri Bottas ajoi paalupaikalle ensimmäistä kertaa urallaan. Kilpailun voitti Sebastian Vettel ennen Lewis Hamiltonia ja Valtteri Bottasta.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 14. huhtikuuta | 14:00–15:30 | 14:00–15:30 | 1. vapaat harjoitukset |  Aurinkoinen | 36–37 °C | 38–46 °C | 13–16 % |
| 14. huhtikuuta | 18:00–19:30 | 18:00–19:30 | 2. vapaat harjoitukset |  Selkeä | 30–33 °C | 31–34 °C | 17–32 % |
| 15. huhtikuuta | 15:00–16:00 | 15:00–16:00 | 3. vapaat harjoitukset |  Aurinkoinen | 34–35 °C | 36–40 °C | 14 % |
| 15. huhtikuuta | 18:00–19:00 | 18:00–19:00 | Aika-ajot |  Selkeä | 29–30 °C | 30–31 °C | 32–39 % |
| 16. huhtikuuta | 18:00–20:00 | 18:00–20:00 | Kilpailu |  Selkeä | 23 °C | 28 °C | 65 % |
Lähde:
Rengasseokset

Formula 1 -sarjassa on kaudella 2017 seitsemän erilaista rengasta: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kauden 2017 kolmanteen osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.